Sponsorleping 
Käesolev leping on sõlmitud ____. _______________, _______________. (millal ja kus leping sõlmiti) 
__________________, asukoht ______________, registrikood ________________ (edaspidi nimetatud Ettevõte), mida esindab ____________________, ühelt poolt 
ja
__________________, asukoht ______________, registrikood ________________ (edaspidi nimetatud Partner), mida esindab _____________________, teiselt poolt
(edaspidi eraldi nimetatud Pool ning koos ja ühiselt nimetatud Pooled), 
sõlmisid käesoleva lepingu (edaspidi nimetatud Leping) alljärgnevas:
Märkus: Kehtiv õigus ei reguleeri sellist lepinguliiki nagu sponsorleping. Küll tuleb sponsorlepingu sõlmimisel silmas pidada tulumaksuseaduse sätteid, mis reguleerivad tehtud kingitustelt ja annetustelt tulumaksu tasumist. 
1. Lepingu eesmärk ja kehtivus 
1.1. Lepingu eesmärgiks on sätestada Ettevõtte ja Partneri vahelise koostöö tingimused ja kord. 
1.2. Leping jõustub sõlmimise kuupäevast ja kehtib _____________ (_____) aastat, so tähtajani _____________. 
1.3. Poolel on õigus Leping ennetähtaegselt üles öelda, teatades sellest teisele Poolele kirjalikult 1 (üks) kuu ette. 
2. Poolte koostöö
2.1. Ettevõte:
2.1.1. kannab annetusena Partneri arveldusarvele Lepingu kehtivuse jooksul kokku summa ____________________ (___________) krooni (edaspidi nimetatud Toetussumma). Ettevõte kannab Toetussumma üle perioodiliste maksetena alljärgnevalt:
________________ (__________) krooni hiljemalt ____ __________________. 
________________ (__________) krooni hiljemalt ____ __________________. 
________________ (__________) krooni hiljemalt ____ __________________. 
Märkus: Praktikas toimib sponsorlus erineval viisil, nii rahaliste maksetena kui ka asjade kinkimisena.
Näidises on toodud rahaliste maksete ülekandmine kokkulepitud maksegraafiku kohaselt. 
2.1.2. annab Partnerile üle Ettevõtte reklaammaterjalidena _________________.
2.1.3. tasub kõik riiklikud või kohalikud maksud, mis kuuluvad tasumisele Toetussummalt. 
2.2. Partner: 
2.2.1. kasutab Toetussummat sihtotstarbeliselt ______________ (millisel eesmärgil) 
2.2.2. nimetab Ettevõtet Partneri toetajana meedias ja Partneri kodulehel (kodulehtedel) internetis ;
2.2.3. paigaldab Ettevõtte logo Partneri infomaterjalidele. 
3. Poolte esindajad Lepingu täitmisel 
3.1. Ettevõte määrab Lepingu täitmisel oma esindajaks ____________ (isiku nimi), kelle kontaktandmed on järgmised: telefon: ____________ faks: ____________ e-post __________________________.
3.2. Partner määrab Lepingu täitmisel oma esindajaks _____________ (isiku nimi), kelle kontaktandmed on järgmised: telefon: ____________ faks: ____________ e-post __________________________.
3.3. Punktis 3 nimetatud Poolte esindajatel on Lepingu täitmise käigus õigus esitada vastastikku järelepärimisi ning edastada teisele Poolele Lepingu täitmisel vajalikku informatsiooni ja materjale, kooskõlastada Poolte tegevust Lepingu täitmisel, samuti teha muid Lepingus sätestamata toiminguid, mis on vajalikud Lepingu eesmärgi saavutamiseks. Käesolevas punktis nimetatud Poolte esindajatel ei ole õigust Lepingu muutmiseks, va juhul, kui Pool on andnud oma esindajale eraldi sellekohase volikirja. 
3.4. Kui Pool muudab oma esindajat Lepingu täitmisel, tuleb sellest teatada teisele Poolele e-posti või faksi teel.
4. Lõppsätted
4.1. Lepingu muudatused ja täiendused vormistatakse kirjalikult ja kirjutatakse alla mõlema Poole poolt.
4.2. Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele ________________ kohtus.
4.3. Leping on koostatud eesti keeles kahes eksemplaris, millest kummalegi Poolele jääb üks Lepingu eksemplar. 
5. Poolte andmed
Poolte andmed:
Ettevõte:	________________________________________________________________
Partner:	________________________________________________________________
Poolte allkirjad:
Ettevõte: ________________________	Partner: ________________________